Author: Viire Väli
Last saved by: Kalle Rannula

Terviseamet
| Meie: 09.07.2026 nr 3-2/1738 - 1
Peterburi tee 15 // 17 // 19 // 21 // 21a kinnistu ja lähiala detailplaneering |
Austatud ameti esindaja
Esitame Teile planeerimisseaduse § 127 lg 1 ja Vabariigi Valitsuse 17.12.2015 määruse nr 133 „Planeeringute koostamisel koostöö tegemise kord ja planeeringute kooskõlastamise alused“ kohaselt kooskõlastamiseks Peterburi tee 15 // 17 // 19 // 21 // 21a kinnistu ja lähiala detailplaneeringu.
Olete oma 27.11.2024 kirjas nr 9.3-1/24/6801-13 viidanud, et Teil ei ole võimalik anda kooskõlastus antud detailplaneeringule, sest:
•	Planeeringualal esinevad liiklusmüratasemed (päeval kuni 70 dB, öösel kuni 65 dB) ületavad III müürakategooria siht- ja piirväärtusi, eriti Peterburi tee poolsel alal.
•	Ameti hinnangul tuleb üldplaneeringu muutmise korral kohaldada III kategooria sihtväärtusi (päev 60 dB, öö 50 dB), mis on piirkonnas selgelt ületatud.
•	Mürauuring ei sisalda trammiliikluse maksimaalseid müratasemeid, mida amet peab oluliseks sisemüra hindamisel.
•	Amet leiab, et eluruumide rajamine suure liiklussagedusega tee äärde võib põhjustada elanikele olulist häiringut, eriti akende avamisel ventilatsiooniks.
•	Lisaks mürale juhib amet tähelepanu liiklusest tulenevale õhusaastele (NO₂, CO, PM-osakesed) ja selle pikaajalistele tervisemõjudele.
•	Amet viitab oma varasemale 14.09.2022 keeldumisele ning jääb seisukohale, et planeeritav ala ei ole uute eluruumide rajamiseks sobilik.
Võttes aluseks 25.03.2026 Riigikogu poolt vastu võetud Atmosfääriõhu kaitse seaduse muutmise seaduse, mille aluse võib antud asukohas lähtuda müra piirväärtuse normidest, palume Teil Peterburi tee 15 // 17 // 19 // 21 // 21a kinnistu ja lähiala detailplaneering kooskõlastada. 

Peterburi tee 15/17/19/21/21a ja lähiala detailplaneeringu liiklusmüra hinnangu koostas Kajaja Acoustics OÜ aprillis 2024 (töö nr 24023). Hoonete fassaadide müratasemeid puudutavad peamised tulemused on:
• Peterburi tee poolsetele hoone fassaadidele mõjuvad 2019. aasta liikluskoormuse olukorras päevasel ajal arvutuslikud müratasemed Ld ≤ 70 dB ja öisel ajal Ln ≤ 60 dB;
Määruse Lisa 1 alusel on III kategooria piirväärtuse tingimused hoone teepoolsel küljel täidetud (päevasel ajal 70 dB öisel ajal 60 dB)
• Peterburi tee poolsetele hoone fassaadidele mõjuvad 2043. aasta liikluskoormuse olukorras päevasel ajal arvutuslikud müratasemed Ld ≤ 69 dB ja öisel ajal Ln ≤ 60 dB.
Määruse Lisa 1 alusel on III kategooria piirväärtuse tingimused hoone teepoolsel küljel täidetud (päevasel ajal 70 dB öisel ajal 60 dB)
• Planeeringuala müratundlikule osale (eelkõige mänguväljakule) mõjub nii 2019. aasta kui ka 2043. aasta liikluskoormuse olukorras päevasel ajal müratsoon Ld = 50…54 dB ning öisel ajal müratsoon Ln = 45…49 dB.
Määruse Lisa 1 alusel on kuuluvad õuealad II kategooriasse, mille  piirväärtuse tingimused on  täidetud (päevasel ajal 60 dB öisel ajal 55 dB)

 	Peterburi tee 15//17//19//21//21a kinnistu ja lähiala detailplaneering sisaldab ettepanekut muuta planeeritud alal Lasnamäe elamualade üldplaneeringu kohane maakasutuse juhtotstarve planeeritava maa-ala osas tootmis- ja laondusettevõte kõrvalotstarbega ettevõtlusalast (B+T) korterelamuala kõrvalotstarbega ettevõtlusalaks (B+Ek). Alal võivad paikneda kaubandus-, äri-, teenindus-, toitlustus- ja büroohooned, vaba aja veetmisega seonduvad ettevõtted, parklad, haljasalad, rekreatsioonialad ning kõrvalotstarbena kolme või enama korrusega, ühise sissepääsu ja trepikojaga korruselamud. Ettevõtlusala planeerimine koos korterelamute ala kõrvalotstarbega on aktsepteeritav suund üldplaneeringu muutmiseks. 
Vastavalt üldplaneeringu seletuskirjale on juhtotstarve üldplaneeringuga määratav territooriumi kasutamise valdav otstarve, mis annab kogu määratletud piirkonnale või kvartalile edaspidise maakasutuse põhisuunad. Käesolevas detailplaneeringus kavandatakse planeeringualal elamufunktsiooni kuni 27 % hoonete brutopinnast. Seetõttu on üldplaneeringu juhtotstarbe muutmine käesoleval juhul väikesemahuline, so juhtotstarvet muudetakse vaid kuni 27 % ulatuses, kus vähemalt 73 % hoonestusest on jätkuvalt kavandatud ettevõtlusalana ja ärimaa sihtotstarbega.
 	Detailplaneeringu seletuskirja p 3.8 kohaselt tuleb ehitusprojekti koostamisel lähtuda mitmetest lisanõuetest, välisõhu müra puudutavad eelkõige järgmised nõuded:
• Kõrgendatud müratasemega fassaadid on tähistatud põhijoonisel. Vastavalt detailplaneeringu algatuskorralduse tingimustele tuleb kõrgendatud müratasemega Peterburi tee poolsetele fassaadidele kavandada äriruumid täies ulatuses.
• Kavandatava pos 1 hoone külgfassaadidel (nii välisküljed kui siseküljed), kus on piirväärtust ületavad müratasemed, näha ette äriruumid, üldkasutatavad ruumid või müra suhtes vähem tundlikud eluruumi ruumid (esik, koridorid, köök-elutuba, wc, pesuruumid, abiruumid).
• Pos 1 hoone külgede kõrge mürafooniga aladele on müratundliku ruumi paigutamine lubatud vaid juhul, kui kõrge mürafooniga hooneossa ei kavandata akent või see ei ole avatav. Magamistoad, lastetoad ja muud vaikust vajavad ruumid on soovitav projekteerida hoone sisekvartali poolsetele külgedele.
• Tagada tuleb müratundlike hoonetega alal välismüra tasemete vastavus normidele. Müratundlike hoonetega alade välisõhus levivad müratasemed peavad vastama keskkonnaministri 16.12.2016 määrus nr 71 „Välisõhus leviva müra normtasemed ja mürataseme mõõtmise, määramise ja hindamise meetodid“ (edaspidi KeM määrus nr 71) lisas 1 toodud normtasemetele. Arvestada, et maksimaalsed helirõhutasemed müratundlike hoonetega aladel ei tohi ületada KeM määrus nr 71 § 6 lg 2 ja lg 3 välja toodud normtasemeid. Arvestades, et käesoleval juhul on tegemist tiheasustusalal olemasoleva hoonestuse asemele uue hoonestuse rajamisega, on asjakohane lähtuda III kategooria müra piirväärtustest (AÕKS § 56 lg 2 p 1 ja 2, KeM määrus nr 71 § 5 lg 1).

Planeeringu materjalid on saadaval Tallinna planeeringute registris aadressil: 
https://tpr.tallinn.ee/DP043340
	
Lugupidamisega
(allkirjastatud digitaalselt)
Kristi Grišakov
teenistuse juht
Lisa: | Põhijoonis, seletuskiri ja mürauuring
Koopia: | Merli Mäesalu <merli@invego.ee>

Kalle Rannula
58869226 kalle.rannula@tallinnlv.ee

Vabaduse väljak 7
15198 Tallinn

+372 640 4375
tlpa@tallinnlv.ee

Rg-kood
75023823

tallinn.ee